
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1674 

26 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μερική ανάκληση της 28250/4.1.99 Απόφασης 
Υπουργού Πολιτισμού. 1 

Χορήγηση άδειας ίδρυσης και λειτουργίας Ωδείου στη 
Μαρία Ταπέ. 2 

Σύσταση ιδίου Νομικού Προσώπου στο Δήμο Αργυ- 
ρούπολης Ν. Αττικής με το όνομα : «Σχολική Επι¬ 
τροπή 2ου Τ.Ε.Ε.». 3 

Σύσταση δημοτικού νομικού προσώπου με την επω¬ 
νυμία «Δημοτικός Παιδικός Σταθμός» στο δήμο Ρε- 

νπ'νας του Ν. Θεσσαλονίκης. 4 

Σύσταση δημοτικού νομικού προσώπου με την επωνυ¬ 
μία «Δημοτική Πινακοθήκη « στο δήμο Νεάπολης 

του Νομού Θεσσαλονίκης. 5 

Τροποποίηση της συστατικής πράξης της δημοτικής 
επιχείρησης ανάπτυξης Κεφαλοχωρίου Ν. Ημα¬ 
θίας. 6 


ΑΠΟΦΑΣΕΙ Σ 

Αριθ. 17521 (1) 

Μερική ανάκληση της 28250/4.1.99 Απόφασης Υπουρ¬ 
γού Πολιτισμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1 .Τις διατάξεις: 

α. Του Α.Ν. 397/68 «περί επανασυστάσεωςτης Γ.Γ.Α. & 
των αρμοδιοτήτων αυτής». 

β. Του άρθρου 59 παρ. 2του Ν. 1958/91 «Τμήματα Αμει- 
βομένων Αθλητών, Αθλητικές Ανώνυμες Εταιρείες & άλ¬ 
λες διατάξεις. 

γ.Του άρθρου 40 του Ν.1958/91 όπως αυτό συμπληρώ¬ 
θηκε με το άρθρο 39 του Ν. 2168/93 «Ρύθμιση θεμάτων 
που αφορούν όπλα, πυρομαχικά,εκρηκτικές ύλες, εκρη¬ 
κτικούς μηχανισμούς & άλλες διατάξεις. 

δ. Του Ν. 1558/85 «Κυβέρνηση & Κυβερνητικά Όργανα». 

ε.Των άρθρων 102 παρ.2 και 134 παρ.1 του 
Ν. 2725/17.6.99. 

2.Την αριθ.30974/19.9.91 απόφαση της υφυπουργού 


Πολιτισμού «Διαδικασία & προϋποθέσεις απόδοσης ανα- 
λογούντων ποσοστών από ΠΡΟ-ΠΟ σε ΠΑΕ & σωματεία 
Α’, Β\ Γ’ Εθνικών Κατηγοριών», όπως αυτή τροποποιήθη¬ 
κε με την αριθ.28797/2.8.93 Υπ. Απόφαση. 

3. Την αρ. ΥΠ. ΠΟ/ΓΝΟΣ/47968/9.10.96 (ΦΕΚ 937/Β/ 
14.10.96) απόφαση των Πρωθυπουργού & Υπουργού Πο¬ 
λιτισμού «Ανάθεση αρμοδιοτήτων στον Υφυπουργό Πο¬ 
λιτισμού Ανδρέα Αθ. Φούρα». 

4. Την αρ. 28250/4-1-99 απόφαση του Υφυπουργού Πο¬ 
λιτισμού «Προσωρινή διακοπή Επιχορήγησης σε ΠΑΕ». 

5. Το αρ. Κ2-8116/13.7.99 έγγραφο του Υπουργείου 
Ανάπτυξης εκ του οποίου προκύπτει η δημοσίευση των 
οικονομικών καταστάσεων χρήσης 1997 - 1998 από την 
ΠΑΕ ΑΠΟ ΠΑΝΑΡΓΕΙΑΚΟΣτην 18.6.99, αποφασίζουμε: 

Ανακαλούμε την αρ. 28250/4.1.99 Υπουργική Απόφαση 
«προσωρινή διακοπή επιχορήγησης σε ΠΑΕ» σε ότι αφο¬ 
ρά την ΠΑΕ ΑΠΟ ΠΑΝΑΡΓΕΙΑΚΟΣ από την 18.6.99. 

Κατά τα λοιπά η αρ. 28250/4.1.99 απόφασή μας εξακο¬ 
λουθεί να ισχύει. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί σπην Εφημερίδα της 
Κυβερνήσεως. 

Αθήνα, 3 Αυγούστου 1999 

Ο ΥΦΥΠΟΥΡΓΟΣ 

ανδρεαζ ΦΟΥΡΑΣ 
-♦- 

Αριθ. ΥΠΠΟ/ΚΑΤΕΧΝ/Δ/38120 (2) 

Χορήγηση άδειας ίδρυσης και λειτουργίας Ωδείου στη 
Μαρία Ταπέ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11-11-57 ΒΔ «Περί κυρώσεως 
του εσωτερικού κανονισμού του Ωδείου Θεσσαλονί κης». 

5. Το άρθρο 29 του Ν . 1158/81 «περί οργανώσεως και 
διοικήσεως Σχολών Ανωτέρας καλλιτεχνικής Εκπ/σεως. 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.1987 
«προϋποθέσεις λειτουργίας τμήματος κρουστών» ΥΠ- 
ΠΟ/ΓΝΟΣ/33992/31.8.87 «προϋποθέσεις λειτουργίας 
τμήματος κλασσικής κιθάρας» (ΦΕΚ 500/τΒ/1987) ΥΠ- 
ΠΟ/ΓΝΟΣ/33991/23.8.87 «προϋποθέσεις λειτουργίας 
τμήματος Κλαβικυμβάλου (Τσέμπαλο), (ΦΕΚ609/Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10.91 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με Εντολή Υπουργού» στους 
Γεν. Γραμματείς, Γεν. Διευθυντές και Προϊστάμενους 
των Διευθύνσεων, Τμημάτων. Γραφείων, της Κ.Υ.του ΥΠ- 
ΠΟ» (ΦΕΚ 987/Β/28.11.91). 

9. Το από3.8.1999 πρακτικό αυτοψίαςτης Νομαρχιακής 
Αυτοδιοίκησης Σερρών. 

10. Την από 2.8.1999 αίτηση της Μαρίας Ταπέ με τα συ¬ 
νημμένα δικαιολογητικά, αποφασίζουμε: 

1. Χορηγούμε στη Μαρία Ταπέ άδεια ίδρυσης και λει¬ 
τουργίας Ωδείου, που θα στεγαστεί στο κτίριο επί της 
οδού Γ. Κατσάνη αριθ. 8 στο Σιδηρόκαστρο και θα έχει 
την επωνυμία «Ωδείο Σιδηροκάστρου Β. Ταπές». 

11. Το Ωδείο θα λειτουργήσει τις εξής Σχολές και τμή¬ 
ματα: 

Α. Σχολή Ανωτέρων Θεωρητικών Μαθημάτων και Συν- 
θέσεως με τμήματα 1. Ωδικής, 2. Αρμονίας, 3. Ενοργανώ- 
σεως, 4. Αντιστίξεως, 5. Φυγής, 6. Συνθέσεως. 

Β. Σχολή Ενοργάνου Μουσικής, με τμήματα: 

1. Πληκτών, 2. Εγχόρδων, 3. Πνευστών, 4. Κλασικής κι¬ 
θάρας 

Γ. Σχολή Μονωδίας, με τμή μα Μονωδίας 

Δ. Σχολή Βυζαντινής Μουσικής. 

12. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρωντων δέκα πέντε (15) σπουδαστών. 

13. Η άδεια ισχύει από το σχολικό έτος 1999-2000. 

14. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 6 Αυγούστου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-*- 

Αριθ. 32446 (3) 

Σύσταση ιδίου Νομικού Προσώπου στο Δήμο Αργυρού- 

πολης Ν. Αττικής με το όνομα: «Σχολική Επιτροπή 2ου 

Τ.Ε.Ε.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις (α) της παραγράφου 8-15 του άρθρου 5 
του Ν. 1894/90 «Για την Ακαδημία Αθηνών και άλλες εκ¬ 
παιδευτικές διατάξεις» (Α’ 100) και (β) του άρθρου 203 
του Π.Δ. 410/95 (ΦΕΚ Α’ 231) Δημοτικός και Κοινοτικός 
Κώδικας. 

2) Την αριθμ. 72Α / 99 απόφαση του Δημοτικού Συμ¬ 


βουλίου του Δήμου Αργυρούπολης για σύσταση σχολι¬ 
κής επιτροπής, αποφασίζουμε: 

1. Συστήνουμε στο Δήμο Αργυρούπολης του Νομού Ατ¬ 
τικής ίδιο Νομικό Πρόσωπο με το όνομα: Σχολική Επιτρο¬ 
πή 2ου Τ.Ε.Ε.» 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κλπ.. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας & Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας & Θρησκευμάτων με βιβλία για τις σχολικές 
βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων 

3. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

- Το Νομικό Πρόσωπο εκπροσωπείται στο δικαστήριο 
και σε κάθε δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Αργυ¬ 
ρούπολης ύψους4.000.000 δρχ. περίπου γιατοτρέχον οι¬ 
κονομικό έτος. 

2. Για τον σκοπό αυτό έχει εγγράφει πίστωση στον προ¬ 
ϋπολογισμό του Δήμου Αργυρούπολης 4.000.000 δρχ. 
στον Κ.Α. 211.9Ε. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Αθήνα, 9 Αυγούστου 1999 

Με εντολή Γ εν. Γ ραμματέα Περιφέρειας 
Η Διευθύντρια κ.α.α. 

ΕΛ. ΤΑΣΟΥΛΗ 

-♦- 

Αριθ. 21.975 ( 4 ) 

Σύσταση δημοτικού νομικού προσώπου με την επωνυμία 
«Δημοτικός Παιδικός Σταθμός» στο δήμο Ρεντίνας 
του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 

ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αυτό αντικατα- 
στάθηκε στις παραγράφους 1, 5 και 7 με τις όμοιες 6-8 
του άρθρου 9 του Ν. 2503/1997) και 203 του Δημοτικού 
και Κοινοτικού Κώδικα (Π.Δ. 410/1995). 

2. Τις διατάξεις της παρ.10 του άρθρου 6 του 
Ν.2503/1997 (ΦΕΚ 107/Α/1997). 

3. Την αριθ. Π2β 128271 17-7-1997 (ΦΕΚ 637 τ. Β') από- 

φάση του Υπουργού Εσωτερικών Δημόσιας Διοίκησης και 
Αποκέντρωσης με θέμα «Πρότυπος κανονισμός λειτουρ¬ 
γίας δημοτικών νομικών προσώπων παιδικών και βρεφο¬ 
νηπιακών σταθμών». 

4. Τηναριθ. Γ2β / 869 /1998 (ΦΕΚ576/Β/11-6-1998) από¬ 
φαση του Υπουργού Υγείας και Πρόνοιας με την οποία με¬ 
ταβιβάζεται ο Κρατικός Παιδικός Σταθμός Σταυρού 
(Π.Δ. σύστασης 559/1982, ΦΕΚ 98 Α') στην (τότε) κοινό¬ 
τητα Σταυρού. 

5. Τη διάταξη του άρθρου 1 εδαφ. 19.24 του Ν. 2539/ 
1997 «Συγκρότηση της Πρωτοβάθμιας Τοπικής Αυτοδιοί¬ 
κησης», σύμφωνα με την οποία, η πρώην κοινότητα Σταυ¬ 
ρού καταργείται και αποτελεί δημοτικό διαμέρισμα και 
έδρα του νέου δήμου Ρεντίνας. 

6. Τηναριθ. 202/1997 απόφαση του κοινοτικού συμβου¬ 
λίου Σταυρού και την όμοια 90/1999 του δημοτικού συμ¬ 
βουλίου Ρεντίναςπουαφορούντημεταβίβασητου Κ.Π.Σ. 
Σταυρού στην (πρώην) κοινότητα Σταυρού και τη σύστα¬ 
ση του παραπάνω νομικού προσώπου., αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Δημοτικός Παιδικός Σταθμός» στο δήμο Ρεντίνας 
του Νομού Θεσσαλονίκης. 

2. Σκοπός του νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ- 
πλευρή νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και η προπαρασκευή τους για 
τη φυσική μετάβαση τους από την οικογενειακή ζωή στο 
σχολικό περιβάλλον. 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Υγείας και 
Πρόνοιας. 

β) Η ετήσια επιχορήγηση του δήμου Ρεντίνας, ύψους 
500.000 δρχ. τουλάχιστον. 

γ) Έκτακτες επιχορηγήσεις του δήμου Ρεντίνας ή άλ¬ 
λων φορέων του δημοσίου. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες, 
ε) Έσοδα από την είσπραξη φυλάκτρων. 
στ) Πρόσοδοι από την περιουσία του. 
ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο σύμφωνα με τις διατάξεις της παραγράφου 3 του 
άρθρου 203 του Δημοτικού και Κοινοτικού Κώδικα ( Π.Δ. 
410/1995) και των άρθρων 3 και 4 της αριθ. Π2β /2827/17- 
7-1997 (ΦΕΚ 637 τ. Β') απόφασης του Υπουργού Εσωτε¬ 
ρικών Δημόσιας Διοίκησης και Αποκέντρωσης. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται ετήσια δαπάνη σε βάρος του προϋπο¬ 
λογισμού του δήμου Ρεντίναςτου έτους 1999 καιτωνεπο¬ 
μένων οικονομικών ετών ύψους 500.000 δρχ. τουλάχι¬ 
στον. Η σχετική πίστωση γράφηκε στον Κ.Α. 211.9 του 
προϋπολογισμού του δήμου έτους 1999. 


Η απόφαση αυτή να δημοσιευθεί στην εφημερίδα της 
Κυβερνήσεως. 

Θεσσαλονίκη, 9 Αυγούστου 1999 

Ο Γεν. Γραμματέας Περιφέρειας 
ΧΑΡ. ΣΟΦΙΑΝΟΣ 

- » - 

Αριθ. 6.924 (5) 

Σύσταση δημοτικού νομικού προσώπου με την επωνυμία 
«Δημοτική Πινακοθήκη « στο δήμο Νεάπολης του Νο¬ 
μού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ.10 του άρθρου 6 του 
Ν.2503/1997. 

3. Την αριθ. 48/1999 απόφαση του δημοτικού συμβουλί¬ 
ου Νεάπολης για τη σύσταση του ανωτέρω νομικού προ¬ 
σώπου., αποφασίζουμε: 

1. Τη σύσταση ιδίου νομικού προσώπου με την επωνυ¬ 
μία «Δημοτική Πινακοθήκη», με έδρα τον δήμο Νεάπολης 
του Νομού Θεσσαλονίκης. 

2. Σκοπός του νομικού αυτού προσώπου είναι η ανά¬ 
πτυξη της σχετικής τέχνης. Ειδικότερα θα επιχειρηθεί η 
δημιουργία ειδικής αίθουσας για εκθέσεις ζωγραφικής, 
διατήρησης των έργων από τοπικούς ζωγράφους και 
γλύπτες. Στόχοι της επίσης θα είναι να δημιουργήσει μια 
σημαντική συλλογή πινάκων σύγχρονης τέχνης και γλυ¬ 
πτών , η οποία θα λειτουργήσει προς όφελος των δημο¬ 
τών και θα αποτελεί αντιπροσωπευτικό δείγμα της καλλι¬ 
τεχνικής παραγωγής του τόπου. 

3. - Πόροι του Νομικού Προσώπου είναι: 

α) Η ετήσια επιχορήγηση του δήμου Νεάπολης, ποσού 
τουλάχιστον 500.000 δρχ. 

β) Κάθε φύσεως συνδρομές, εισφορές, δωρεές, κληρο¬ 
νομιές και κληροδοσίες, 
γ) Πρόσοδοι από την ίδια αυτού περιουσία 
δ) Εισπράξεις από το αντίτιμο των υπηρεσιών που πα¬ 
ρέχονται από το Νομικό Πρόσωπο, 
ε) Κάθε παροχή του Κράτους ή άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται, 
από τον αντιπρόεδρο. 

Ακροτελεύτιο άρθρο: Από τις διατάξεις της απόφασης 
αυτής προκαλείται δαπάνη ύψους τουλάχιστον 500.000 
δρχ. σε βάρος του Κ.Α. 2/211 -9δ, του προϋπολογισμού 
του Δήμου Νεάπολης για το έτος 1999 και για τα επόμενα 
οικονομικά έτη. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 30 Ιουλίου 1999 

Ο Γεν. Γ ραμματέας Περιφέρειας 
ΧΑΡ. ΣΟΦΙΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5786 (6) 

Τροποποίηση της συστατικής πράξης της δημοτικής επι¬ 
χείρησης ανάπτυξης Κεφαλοχωρίου Ν. Ημαθίας. 

Ο ΓΕΝ.Γ ΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του Ν. 2539/97. 

3. Τις διατάξεις του άρθρου 277 του ΔΚΚ (ΠΔ 410/95). 

4. Τις διατάξεις του άρθρου 27 του Ν. 2081/92 (ΦΕΚ 
154/τ. Α710.9.92). 

5. Την 25027/84 (ΦΕΚ 244/τ. Β712.4.84) απόφαση του 
Υπ. Εσωτερικών. 

6. Την 1308/13.1.98 απόφαση του Γενικού Γραμματέα 
Περιφέρειας Κεντρικής Μακεδονίας σχετικά με τη μετα¬ 
βίβαση του δικαιώματος υπογραφής «με εντολή Γενικού 
Γ ραμματέα Περιφέρειας». 

7. Την 6/3.5.1999 απόφαση του Δημοτικού Συμβουλίου 
Αντιγονιδών Ν. Ημαθίας, σχετικά με την τροποποίηση της 
συστατικής πράξης της Δημοτικής Επιχείρησης Ανάπτυ¬ 
ξης Κεφαλοχωρίου. 

8. Την 4898/18.6.97 απόφασή μας με την οποία έγινε η 
σύσταση της Δημοτικής Επιχείρησης Ανάπτυξης Κεφα¬ 
λοχωρίου, αποφασίζουμε: 

Α' Επικυρώνουμε την 6/3.5.99 απόφαση του Δημοτικού 
Συμβουλίου Αντιγονιδών Νομού Ημαθίας με την οποία 
τροποποιείται η συστατική πράξη της Κοινοτικής Επιχεί¬ 
ρησης Ανάπτυξης Κεφαλοχωρίου και ειδικότερα: 

1. Η επωνυμία της επιχείρησης γίνεται από «Κοινοτική 
Επιχείρηση Ανάπτυξης Κεφαλοχωρίου» σε «Δημοτική 
Επιχείρηση Ανάπτυξης Δήμου Αντιγονιδών». 

2. Στην παράγραφο 2 της συστατικής πράξης που ανα- 
φέρεται στους σκοπούς της επιχείρησης προστίθενται 
στο τέλος νέοι παράγραφοι ως εξής: 

κβ) Ο προγραμματισμός και η εκτέλεση έργων υποδο¬ 
μής που χρηματοδοτούνται από τακτικούς και έκτακτους 


πόρους κρατικών και μη φορέων. Η σύναψη προγραμμα¬ 
τικών συμβάσεων με φορείς Δημοσίου τομέα, ΟΤΑ κ.λπ.. 

κγ) Η ανάπτυξη τεχνικών υπηρεσιών και η υποβοήθηση 
του Δήμουγια την εύρυθμη λειτουργία του, καθώς επίσης 
και η εκτέλεση έργων δημοτικού και διαδημοτικού χαρα¬ 
κτήρα. 

κδ) Η ανάληψη επιχειρηματικών δραστηριοτήτων από 
την επιχείρηση ή μέσα από την συμμετοχή της σε εταιρι¬ 
κά σχήματα με φορείς του δημόσιου ή του ιδιωτικού το¬ 
μέα, όπως: 

- Η εμπορία ειδών και παροχή υπηρεσιών υψηλής τε¬ 
χνολογίας. 

- Η εμπορία ειδών εξοπλισμού χώρων πολιτιστικών και 
κοινωνικών λειτουργιών. 

- Η δημιουργία και εκμετάλλευση οργανωμένων εμπο¬ 
ρικών δραστηριοτήτων για την εξυπηρέτηση των κατοί¬ 
κων και των επισκεπτών όπως: δημοτικές αγορές, λαϊκές 
αγορές, καταστήματα, εστιατόρια, αναψυκτήρια, ευρθΓ 
ΓΠ3Γΐ<8Ϊδ κ.λπ.. 

- Η προώθηση των τοπικών προϊόντων και υπηρεσιών 
και η ανάπτυξη παραγωγικών τομέων της οικονομίας. 

- Η μηχανογράφηση και οι υπηρεσίες υψηλής τεχνολο¬ 
γίας. 

κε) Η οργάνωση των μετακινήσεων και η μεταφορά μα¬ 
θητών, πολιτιστικών, αθλητικών συλλόγων και ΚΑΠΗ της 
περιοχής στις διάφορες δραστηριότητές τους. 

Β' Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Αντι- 
γονιδών το ύψος της οποίας ανέρχεται σε 1.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 23 Ιουλίου 1999 

Με εντολή Γεν. Γ ραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



